laion/Wikipedia-Exotic huggingface dataset:
מרווין אוגונג'ימי

מרווין אוגונג'ימי (נולד ב-12 באוקטובר 1987) הוא כדורגלן עבר בלגי ששיחק בעמדת החלוץ. נולד במכלן, אוגונג'ימי ערך את הופעת הבכורה המקצוענית שלו עם ראסינג גנק בעונת 2005/2006. בשנת 2007, הוא הושאל ל ואלבייק. בזמן ששהה בואלבייק הוא הופיע ב-27 משחקים והבקיע 10 שערים. עם חזרתו לגנק, הפך אוגונג'ימי לשחקן בולט בקבוצה הבלגית ועזר למועדון לזכות באליפות המקומית בעונת 2010/2011. בקיץ 2011 היה אמור אוגונג'ימי להיות משוחרר למיורקה אך המסמכים הגיעו 7 דקות מאוחר מדי לפיפ"א ולכן ההעברה נכשלה. ב-14 בנובמבר 2011, הודיעה מיורקה על הצטרפותו של אוגונג'ימי לקבוצה שלהם. ב-31 באוגוסט 2012, הוא הצטרף לסטנדרד לייז' בהשאלה. ב-6 ביוני 2014, חתם אוגונג'ימי בסטרומסגודסט. הוא ערך את המשחק הראשון שלו נגד סטיאווה בוקרשט בסיבוב השני של מוקדמות ליגת האלופות ב-16 ביולי 2014. אוגונג'ימי חתם בסוואן הקריאנית ב-12 בפברואר 2016. והושאל מיוני 2016 לרצ'אבורי התאילנדית. עם חזרתו, חוזהו בוטל בהסכמה הדדית מכיוון שסוואן ירדה ליגה באותה העונה. ב-1 בפברואר 2017, חתם אוגונג'ימי בסקנדרבו קורצ'ה האלבנית עד סוף דצמבר 2017. הוא ערך את הופעתו הראשונה בליגה האלבנית חודש לאחר מכן, ב-4 במרץ, בתיקו 1:1 מול טאוטה דורס, ושיחק את ה-27 דקות האחרונות כשעלה מהספסל כמחליף. ב-8 באוקטובר 2010, הוא ערך את הופעת הבכורה שלו בנבחרת בלגיה נגד נבחרת קזחסטן באסטנה, כאשר נכנס כמחליף במחצית והבקיע צמד בניצחון 0-2. רק ארבעה ימים לאחר מכן, בהופעתו השנייה נגד נבחרת אוסטריה, אוגונג'ימי פתח בהרכב וכבש שער על מנת להשוות את התוצאה ל-3-3 בדקה ה-87, כאשר המשחק הסתיים בתיקו מרגש של 4-4. מדיה וקבצים בנושא מרווין אוגונג'ימי בוויקישיתוף מרווין אוגונג'ימי, באתר Transfermarkt מרווין אוגונג'ימי, באתר Soccerway מרווין אוגונג'ימי, באתר WorldFootball.net מרווין אוגונג'ימי, באתר National Football Teams מרווין אוגונג'ימי, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרווין אוגונג'ימי".
בלוטת חלב (עור)

בלוטת חֵלֶב היא בלוטה קטנה הנמצאת בעור, והיא בעלת צינור הנפתח אל תוך זקיק שיער. בלוטות החלב נמצאות על פני מרבית שטח הגוף, וריכוזן גבוה יותר באזור המצח והפנים. בכפות הרגליים והידיים אין בלוטות חלב. בלוטות החלב מפרישות חלב, נוזל שומני הקרוי בלועזית סֶבּוּם אשר מכיל בעיקר טריגליצרידים, אסטרים של שעווה וכולסטרול, חומצות שומניות וסקוולין. בלוטות החלב מפרישות תחילה לתוך חלל מרכזי המתנקז דרך פתח זקיק השיער אל פני העור. החלב משמן את השערות, מרכך את העור ומונע את התייבשותו. החומצות השומניות שבחלב ממיתות חיידקים והשומנים שבהן מהווים את עיקר השומן העל עורי. הפרשת החלב תלויה בהשפעת הורמונים זכריים, האנדרוגנים. ליחס האסטרוגן/אנדרוגן חשיבות רבה בהפרשת החלב, דבר המשפיע על הופעת פצעי הבגרות. מדיה וקבצים בנושא בלוטת חלב בוויקישיתוף science/oil-gland בלוטת חלב, באתר אנציקלופדיה בריטניקה (באנגלית) ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
שאטל

שאטל הוא קו אוטובוס, הנוסע במסלול קצר יחסית לקווי אוטובוס אחרים. כאוטובוסים ורכבות, שאטלים בדרך כלל נוסעים בין שתי נקודות לשני הכיוונים. שאטלים משמשים לצורך תעבורה גדולה של אנשים בין נקודות מסוימות, פעמים רבות למטרות קישור פנימי, כגון הסעה בין שער אוניברסיטה מרוחק לכיתות בו, בין טרמינלים בנמל תעופה, או כקו פנימי בתוך ערים. שאטל לנמל תעופה או אוטובוס לנמל תעופה הוא קו אוטובוס (ובמקרים נדירים סוג של רכבת) הנוסע בין מרכז עיר לנמל התעופה שלה. מערכת שאטלים לנמלי תעופה תהיה זולה יותר לתפעול מאשר מערכת רכבות לנמל תעופה, אך יעילה פחות ובעלת טווח קטן יותר. לעיתים שאטלים אלה יעברו באזורי מלונות ותיירות, ויקבלו את הכינויים "שאטל מלונות" או "קו מלונות". באילת, מופעלים קווים 31, 32 ו-50 של חברת אגד משכונות העיר לנמל התעופה רמון, וקו 30 ממעבר טאבה דרך אזורי התיירות והמלונאות לשדה, ולכיוון השני, גם הוא של אגד. שאטל נמל תעופה או אוטובוס נמל תעופה הוא קו אוטובוס פנימי בנמל תעופה, המקשר בין חלקיו. שאטל כזה יכול לקשר בין התחבורה הציבורית המקומית המרכזית (כמו חניונים פנימיים ותחנות רכבת) לטרמינלים השונים בשדה. שאטלים כאלה מופעלים בעיקר בשדות תעופה גדולים, ובישראל מוכרים במיוחד הקווים הפנימיים בנמל התעופה בן-גוריון, הנוסעים בקו בין החניונים פנימיים - טרמינל 3 ותחנת הרכבת - טרמינל 1. שאטל למערכת התחבורה מקשר בין יישובים או שכונות לתחבורה הציבורית המרכזית באזורם. כך, לדוגמה, יישוב הנמצא מרחק קילומטרים אחדים מהכביש הראשי הקרוב לו, יוכל להפעיל שאטל לכביש ראשי על מנת למנוע מתושביו הליכה מרובה. עיר תוכל להוציא שאטל לתחנת רכבת בין שכונותיה לתחנה הקרובה אליהן. שיטה זו נפוצה בארץ בפרוורי המרכז, פתח תקווה לדוגמה, כמענה לתושביהן הגרים רחוק יחסית מתחנות הרכבת. במקרים מסוימים, חברות רכבות יפעילו שאטל כתחליף לרכבת שאינה פועלת. קווים אלה ישרתו בדרך כלל בין מספר תחנות לאורך תוואי הרכבת המקורי, ויהיו נפוצים יותר כפיצוי לרכבות קלות. בגוש דן משמש שנים קו 1 של חברת דן על תוואי הקו האדום של הרכבת הקלה כתחליף לה, עד שתפתח. שאטל ארגון פנימי עובד בין תחנות מסוימות של אזור פרטי גדול, כאשר הסוג הנפוץ בהם הוא שאטל אוניברסיטאי הפועל בין קמפוסים ושערים שונים ב אוניברסיטאות. שאטלים כאלה לעיתים רחוקות ישמשו גם כשאטל למערכת התחבורה. שאטלים פנימיים עשויים להיות מוצא יחיד במקומות שאינם מאפשרים לכלי רכב חיצוניים לנסוע בהם. שאטלים אוניברסיטאיים משמשים כמעט בכל האוניברסיטאות בישראל, ודוגמה בולטת לשאטל ארגון פנימי באזור פרטי גדול נמצא בפארקי שעשועים גדולים בעולם, ובעבר גם בלונה פארק תל אביב. שאטל עובדים ואוטובוס תלמידים מקשרים בין בתי עובדים או תלמידים למקום העבודה או הלימודים שלהם. שאטלים אלה יכולים לעיתים לקשר בין מקומות עבודה או בתי ספר שונים. סוג זה של שאטלים הוא נדיר ביותר. שאטל קהילתי העוזר לבעלי מוגבלויות ולמתקשים בתנועה וכולל ציוד מיוחד המותאם להם, כגון כבשים או מעלונים. מוכרים במיוחד הנכוניות של יד שרה, המסייעות למוגבלי תנועה ושימוש בהם כרוך בהשתתפות סמלית. מדיה וקבצים בנושא שאטל בוויקישיתוף הרחבת שירותי התחבורה הציבורית, באתר עיריית פתח תקווה, ‏19 באוקטובר 2020 נכוניות, באתר יד שרה
ילד בקרקס

"ילד בקרקס" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1975 חברת התקליטים הד ארצי, והוא נכלל כרצועה הרביעית באלבומה ה-12 של הזמרת, תקליט מס' 20 במקצב ברזילאי ובשירים נבחרים. "ילד בקרקס" נכתב והולחן על ידי יהונתן גפן ונתן כהן. במרכז השיר עומד ילד המופיע בקביעות בקרקס המקומי כפעלולן. השיר מתפרש לאורך של שלושה בתים, ומיד לאחר כל בית מבוצע פזמון (כל הפזמונים שונים זה מזה). תחילה מסופר על תחילת דרכו של הילד כפעלולן: כיצד היה הולך יחף על חבלים או טס מעל זירה במתחם. בבית השני נוחל הילד כישלון באחד מהפעלולים שניסה לבצע. חבלו נקרע בעודו הוא מתהלך עליו. הוא נופל לקרקע ונפצע קשות. בבית השלישי מסופר כי הילד נהרג בתאונה. הקהל חשב שזהו חלק מהתרגיל, ועל מנת להסיח את דעתו נשלח אליו ליצן ידוע-שם שיבדרו. בפזמונים הילד נמשל לדמות ציפור, ובזה האחרון הוא עתה עף בשמיים, כמו ציפור (רמיזה למותו). "ילד קרקס" זכה להצלחה גבוהה במצעדי הפזמונים בישראל. הוא הגיע למקום השני במצעד השבועי ברשת ג' ולמקום הראשון בדירוג של גלי צה"ל. מידע על היצירה "ילד בקרקס" באתר מיוזיק בריינז תקליט מס' 20 במקצב ברזילאי ובשירים נבחרים באתר סטריאו ומונו מילות השיר, באתר שירונט
האוניות חזרו

"האוניות חזרו" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1975 חברת התקליטים הד ארצי, והוא נכלל כרצועה השלישית באלבומה ה-12 של הזמרת, תקליט מס' 20 במקצב ברזילאי ובשירים נבחרים. "האוניות חזרו" נכתב והולחן על ידי משה דוידי ודני גרנות, והופק על ידי מתי כספי. ב-14 באוקטובר 1975 נכנס למצעד הפזמונים השבועי של הגל הקל במקום ה-16. ב-2 בדצמבר עלה למקום הראשון שם שהה שבועיים רצופים. לבסוף, ב-13 בינואר 1976, לאחר שלושה-עשר שבועות צעידה רצופה, יצא מהדירוג. במצעד של גלי צה"ל הגיע השיר בשיאו למקום התשיעי, ובסך הכל בילה שם תשעה שבועות רצופים. על-אף הצלחתו במצעדים השבועיים, לא דורג במצעד סוף השנה. מידע על היצירה "האוניות חזרו" באתר מיוזיק בריינז תקליט מס' 20 במקצב ברזילאי ובשירים נבחרים באתר סטריאו ומונו המצעד השבועי של קול ישראל מתאריך 14 באוקטובר 1975. פזמונט המצעד השבועי של קול ישראל מתאריך 2 בדצמבר 1975. פזמונט המצעד השבועי של קול ישראל מתאריך 9 בדצמבר 1975. פזמונט המצעד השבועי של קול ישראל מתאריך 13 בינואר 1976. פזמונט
גיא גת

גיא גת (נולד ב-24 בספטמבר 1970) הוא כדורגלן עבר ישראלי ששיחק בעמדת המגן הימני. גת גדל במחלקת הנוער של הפועל פתח תקווה. ב-1 ביולי 1989 ערך את הופעת הבכורה שלו בקבוצה בניצחון 3–2 נגד בית"ר תל אביב במסגרת גביע האינטרטוטו. ב-11 בנובמבר ערך את הופעת הבכורה שלו בליגה בניצחון 2–1 נגד מכבי חיפה. ב-27 באפריל 1991 הבקיעת את שער הבכורה שלו בקבוצה בניצחון 4–0 נגד מכבי נתניה. בגמר גביע המדינה בכדורגל 1991 הורחק בדקה השנייה לאחר שתיקל את אייל ברקוביץ', הרחקה שעוררה מחלוקת ואף כמעט גרמה לפיצוץ המשחק. שנה לאחר מכן, זכה עם הקבוצה בגביע אחרי ניצחון על מכבי תל אביב. זמן קצר לאחר הזכייה, גת נפצע ונעדר מספר חודשים. במהלך עונת 1994/1995 עזב למכבי הרצליה. ב-17 בדצמבר ערך את הופעת הבכורה שלו בניצחון 0–1 נגד הפועל באר שבע. גת שיחק בהרצליה עד עונת 1999/2000 בסיומה ירדה לליגה הלאומית. הפועל פתח תקווה גביע המדינה: 1991/1992 גיא גת, באתר Transfermarkt גיא גת, באתר WorldFootball.net אורי קידר, כשספורטאים מאבדים את זה – התפרצויות הזעם הבלתי נשכחות, באתר mynet פתח תקווה, ‏18 בספטמבר 2018 אבי מלר, עניין של שיפוט, מעריב, 5 ביוני 1991 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גיא גת".
עפרוני (שיר)

"עפרוני" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1975 חברת התקליטים הד ארצי, והוא נכלל כרצועה השמינית באלבומה ה-12 של הזמרת, תקליט מס' 20 במקצב ברזילאי ובשירים נבחרים. "עפרוני" נכתב והולחן על ידי אהוד מנור ויוסף גליקמן, והופק על ידי מתי כספי. ב-30 בדצמבר 1975 נכנס למצעד הפזמונים השבועי של הגל הקל במקום ה-21. ב-3 בפברואר 1976 עלה למקום השישי – המיקום הגבוה ביותר בו דורג. לבסוף, ב-2 במרץ, לאחר תשעה שבועות צעידה רצופה, יצא מהדירוג. במצעד של גלי צה"ל הגיע השיר בשיאו למקום השלישי, ובסך הכל בילה שם שנים-עשר שבועות רצופים. על-אף הצלחתו במצעדים השבועיים, לא דורג במצעד סוף השנה. מידע על היצירה "עפרוני" באתר מיוזיק בריינז תקליט מס' 20 במקצב ברזילאי ובשירים נבחרים באתר סטריאו ומונו המצעד השבועי של קול ישראל מתאריך 30 בדצמבר 1975. פזמונט המצעד השבועי של קול ישראל מתאריך 3 בפברואר 1976. פזמונט המצעד השבועי של קול ישראל מתאריך 2 במרץ 1976. פזמונט
אוקיאן

אוקיאן (ברוסית:Океан, אוקיינוס) הייתה סדרת לוויינים מסוג חישה מרחוק שפותחה בברית המועצות ושיגורים נמשכו כמיזם רוסי-אוקראיני. המערך פעל באופן רציף משנת 1983 ועד לסיום פעולה של הלוויין האחרון בסדרה. הלוויינים פותחו ב"משרד התכנון יוז'ני" בראשות מיכאיל יאנגל. מטרת הלוויין הייתה לספק מידע לחיזוי מזג אוויר, בחירת נתיב אופטימלי לאוניות הצי הסוחר, בדיקת מצב האוקיינוסים ומידע בנושאים סמוכים. הלוויינים הראשונים פותחו על בסיס לווייני צלינה שפותחו באותו משרד. משקל הלוויין האחרון בסדרה הגיע ל-6,360 ק"ג מהם כ-1,520 ק"ג של ציוד מדעי. הלוויין תוכנן לעבודה במשך 3 שנים. פאנל סולארי בשטח 32 מ"ר סיפק 1,700 ו"ט. הלוויינים הראשונים שוגרו לחלל תחת שם "קוסמוס". תחנות קרקע לקבלת הנתונים היו בקרבת מוסקבה ובצ'רניהיב. לווייני ניסוי שוגרו בשנים 1979 ו-1980. הם שוגרו מקוסמודרום פלסצק על ידי משגר ציקלון 3 והיו במשקל של כ-1700–1990 ק"ג. בעקבות הצלחת הניסויים החלו שיגורים של לוויינים מבצעיים של סדרה "Okean-OE". הם בוצעו בשנים 1983 ו-1984. בשנת 1986 החלו שיגורים של דגם "Okean-O1". החל משנת 1988 הם שוגרו בשם "Okean" וספירה החל מ-"1". סך הכול מדגם זו שוגרו 8 לוויינים מהם לוויין ששוגר בשנת 1995 בשם "Sich 1" ונחשב ללוויין האוקראיני הראשון. הלוויין אחרון בסדרה שוגר בשנת 1999 בשם "Okean-O 1". הוא שוגר מקוסמודרום בייקונור בעזרת משגר מדגם זניט 3 שנבנה באוקראינה. הוא פעל כשנתיים. בשנת 2004 באוקראינה פותח לוויין לאותה מטרה ששוגר בשם "Sich 1M". הוא לא היה חלק של המיזם. תיאור הלווין תיאור הלוויין והמכשור תיאור של שימוש בנתונים ריכוז נתוני הלוויינים (ברוסית) "«Океан-О» — миссия выполнена. Уникальный спутник на космической орбите" (ברוסית). נבדק ב-2023-09-21.
צ'וקאוני

צ'וקאוני (באנגלית: Chukauni; בנפאלית: चुकौनी) הוא מאכל נפאלי הנפוץ במחוז פלפה, מערב נפאל. המאכל מורכב מתפוח אדמה, יוגורט, בצל, כוסברה, פלפל שחור ומלח המעורבבים יחד ומבושלים. צ'וקאוני נחשב למתאבן, ניתן לאכול אותו כשהוא חם או קר בליווי אורז מאודה, רוטי או מאדו ואדה. מדיה וקבצים בנושא צ'וקאוני בוויקישיתוף מתכון להכנת צ'וקאוני, באתר Myrepublica रैथाने स्वादः यसरी बनाउने पाल्पाली चुकाउनी, Online Khabar (באנגלית אמריקאית) Spicy potato and pea salad (chukauni), Food, ‏2014-01-06 (באנגלית) Chukauni from Palpa district – Boss Nepal (באנגלית אמריקאית) Anup's Kitchen | Traditional recipes, without shortcuts (באנגלית אמריקאית)
רובלס

רובלס (Robels) הוא שם משפחה שמקורו בספרדית ומשמעותו עצי אלון. האם התכוונתם ל... אלפונסו גרסיה רובלס – דיפלומט מקסיקני ג'ואל רובלס – כדורגלן ספרדי דאירון רובלס – אתלט קובני מרגריטה רובלס – פוליטיקאית ומשפטנית ספרדייה רובל
משחקי מערב אסיה

משחקי מערב אסיה (בערבית: دورة ألعاب غرب آسيا ) הידועים גם בשם WAG = West Asian Games; הן תחרויות ספורט בענפי ספורט רבים שנערכו בקרב הספורטאים ממדינות דרום-מערב אסיה, בשנים 1997, 2002, 2005. משחקי מערב אסיה אורגנו לראשונה בטהרן, איראן ונחשבו לראשונים מסוגם. הצלחת המשחקים הובילה להקמת פדרציית המשחקים של מערב אסיה (WAGF) ולכוונה לארח את המשחקים כל ארבע שנים. נכון לשנת 2005, פדרציית WAGF כללה 13 מדינות חברות, בחריין, עיראק, ירדן, כווית, לבנון, עומאן, פלסטין, איראן, קטר, ערב הסעודית, סוריה, איחוד האמירויות הערביות ותימן . משחקי מערב אסיה הם אחד מחמשת תחרויות הספורט התת-אזוריות של המועצה האולימפית של אסיה (אנ') (OCA). התחרויות האחרות הן: משחקי מרכז אסיה, משחקי הנוער של מזרח אסיה, משחקי דרום אסיה ומשחקי דרום מזרח אסיה (או משחקי SEA). לאחר מספר דחיות משחקי מערב אסיה שאמורים היו להתקיים בפעם הרביעית באיראן ב-2014, נדחו ל-2016. בסופו של דבר לאחר שאיראן העבירה את משחקי האתלטיקה שלה ממערב אסיה למרכז אסיה בספטמבר 2015, משחקי מערב אסיה בוטלו. זוכי המדליות במשחקי מערב אסיה השניים בשנת 2002 משחקי מערב אסיה השלישיים בדוחא 2005 news24, Doping spoils West Asian games, News24, ‏1 בינואר 201 אתר ארכיון של המשחקים במערב אסיה אודות המשחקי מערב אסיה אודות המשחקי מערב אסיה באתר topendsports "The West Asian Games". Topend Sports. נבדק ב-13 באוגוסט 2015. {{cite web}}: (עזרה) Games page of the website of the Olympic Council of Asia; retrieved 9 July 2010. "West Asian Games in Iran postponed". Tehran Times. 16 בפברואר 2014. {{cite web}}: (עזרה) "Iran to Host 2016 West Asian Games". Financial Tribune. 22 במאי 2015. {{cite web}}: (עזרה) "OCA agrees with Iran's changing region". IRNA English. 15 בספטמבר 2015. {{cite web}}: (עזרה)
נשפון משופם

נשפון משופם (שם מדעי: Myotis mystacinus) הוא עטלף חרקים קטן ממשפחת הנשפוניים, הנפוץ במרכז וצפון אירופה ובמזרח עד לקווקז, וכן בצפון אפריקה. בישראל מצוי בסכנת הכחדה, ונמצא בגולן ובחרמון בלבד. משקלו 5–11 גרם, אורך האמה 36–41 מ"מ. צבע הגב חום-כהה וצבע הבטן אפור-בהיר. אקולוקציה במין זה מאופיינת באות FM בתדרים 20–120 קילו-הרץ. אזורי המחיה שלוו כוללים בתי גידול מגוונים. תזונתו מורכבת מחרקים ופרוקי-רגליים אחרים. מדיה וקבצים בנושא נשפון משופם בוויקישיתוף נשפון משופם, באתר ITIS (באנגלית) נשפון משופם, באתר NCBI (באנגלית) נשפון משופם, באתר Animal Diversity Web (באנגלית) נשפון משופם, באתר האנציקלופדיה של החיים (באנגלית) נשפון משופם, באתר GBIF (באנגלית) נשפון משופם באתר הרשימה האדומה של IUCN יורם יום-טוב, הרואים את הקולות: עטלפים – בין מיתוס למציאות, מסת"ב 978-965-572-563-6
קינגסלי טאפט

קינגסלי ארטר טאפט (בשם מלא באנגלית: Kingsley Arter Taft;‏ 19 ביולי 1903 – 28 במרץ 1970) היה פוליטיקאי אמריקאי מאוהיו, בן למשפחת טאפט. כיהן כשופט וכנשיא בית המשפט העליון של אוהיו (אנ') וייצג את מדינתו בסנאט של ארצות הברית. טאפט נולד בקליבלנד שבאוהיו לפרדריק ל. טאפט (אנ') ולמרי אליס (ארטר) טאפט. הוא סיים את לימודיו התיכוניים וקיבל תואר ראשון מאמרסט קולג' (אנ'). קינגסלי היה חבר באחווה פי קאפה פסי (אנ'). ב-1928 קיבל תואר במשפטים מאוניברסיטת הרווארד, וטאפט החל לעסוק בעריכת דין באוהיו. קינגסלי התקדם עד שהפך לשותף במשרד עורכי הדין שנקרא בהמשך "ארטר והאדן" (אנ'). טאפט כיהן בבית הנבחרים של אוהיו מ-1933 ל-1934 וב-1940. באותה שנה נבחר למועצת החינוך של שייקר הייטס, ובשנתו האחרונה שם (1942) כיהן כנשיא המועצה. טאפט שירת בצבא ארצות הברית במהלך מלחמת העולם השנייה, ובסיום שירותו הצבאי הגיע לדרגת מייג'ור. ב-1946 הסנאטור מטעם אוהיו הרולד בארטון התפטר על מנת להפוך לשופט בבית המשפט העליון של ארצות הברית. תפקידו של בארטון בסנאט התפנה, ובבחירות מיוחדות ניצח טאפט את מועמד המפלגה הדמוקרטית הנרי וובר, ונבחר לסנאט. טאפט כיהן בשארית תקופתו של בראטון, וכהונתו בסנאט הסתיימה בינואר 1947, לאחר שבחר שלא להתמודד לכהונה נוספת. בסנאט כיהן יחד עם בן משפחה רחוק שלו, רוברט טאפט. ב-1948 נבחר לכהן כשופט בבית המשפט העליון של אוהיו (אנ'), והביס את מועמד המפלגה הדמוקרטית רוברט סונגן (אנ'). ב-1954 נבחר מחדש לתפקיד ללא מתנגדים. ב-1960 גבר על ג'וזף אליסון, ונבחר לקדנציה שלישית, אך ב-1962 החליט טאפט להתמודד על תפקיד נשיא בית המשפט. הוא גבר על הנשיא המכהן קארל ויגנדט (אנ') בן ה-74, שהתמודד לכהונה שישית. ויגנדט הפסיד לטאפט בהפרש של פחות מ-1,600 קולות מתוך 2.6 מיליון קולות, וטאפט נבחר לכהן כנשיא בית המשפט העליון של אוהיו. ב-1968 הביס את מועמד המפלגה הדמוקרטית ג'ון סי דאפי ונבחר לתפקיד מחדש, אך ב-1970 נפטר בעודו מכהן בתפקיד. טאפט הכיר את אשתו, לואיז דאקין בעת לימודיו באמרסט קולג'. הם נישאו ב-14 בספטמבר 1927, ונולדו להם ארבעה בנים. טאפט נקבר בקליבלנד, עיר הולדתו. קינגסלי טאפט, באתר "Find a Grave" (באנגלית) קינגסלי טאפט, באתר המדריך הביוגרפי של הקונגרס של ארצות הברית (באנגלית) Carl Victor Weygandt, web.archive.org, ‏2022-06-01 Kingsley Arter Taft, web.archive.org, ‏2022-06-02
אליפות CONCACAF 1963

אליפות CONCACAF 1963 נערכה בין ה-23 במרץ ל-7 באפריל 1963, והייתה המהדורה הראשונה של אליפות צפון אמריקה בכדורגל. קוסטה ריקה זכתה בתחרות זכתה באליפות בפעם הראשונה בתולדותיה לאחר שלא הפסידה אף משחק.
מתאוס קוסטה

מתאוס דה מלו קוסטה (בפורטוגזית: Matheus de Mello Costa; נולד ב-26 בינואר 1995 במינאס ז'ראיס שבברזיל) הוא כדורגלן ברזילאי המשחק בעמדת הבלם בקבוצת מאריטימו מליגת העל הפורטוגלית. בשנת 2015 החל קוסטה לשחק בדמוקרטה מהליגות הנמוכות בברזיל. בהמשך שיחק בקבוצות ריאל מסאמה, ליישואש ווויזלה במסגרת הליגה הפורטוגלית השנייה והליגה הפורטוגלית השלישית. ב-1 ביולי 2021 חתם במאריטימו מליגת העל הפורטוגלית. מתאוס קוסטה, באתר Transfermarkt מתאוס קוסטה, באתר Soccerway מתאוס קוסטה, באתר FootballDatabase.eu
אלחנדרו קבררה

אלחנדרו קבררה (בספרדית: Alejandro Cabrera; נולד ב-30 בספטמבר 1992 בלוס קונדורס שבארגנטינה) הוא כדורגלן ארגנטינאי המשחק בעמדת הקשר האחורי בקבוצת באנפילד מליגת העל הארגנטינאית. קבררה גדל במחלקות הנוער שלאתלטיקו אלמפוארטה, ארחנטינו קולוניאל, טאז'רס ודפורטיבו אטלאיה. הוא החל את הקריירה המקצוענית שלו בקבוצות ארחנטינו קולוניאל וקלוד רונקדו מהליגות הנמוכות בארגנטינה. ב-1 ביולי 2016 חתם באסטודיאנטס דה ריו קואטרו, עמה שיחק בליגת המשנה הארגנטינאית, וכן בליגה הארגנטינאית השלישית ובליגה הארגנטינאית הרביעית. הוא ערך 88 הופעות ליגה במדי המועדון, בהן הבקיע שני שערים. ב-20 באוגוסט 2020 הושאל לבאנפילד מליגת העל הארגנטינאית עד לדצמבר 2021. ב-26 בדצמבר 2021 חתם על חוזה קבוע במועדון. אלחנדרו קבררה, באתר Transfermarkt אלחנדרו קבררה, באתר Soccerway אלחנדרו קבררה, באתר FootballDatabase.eu Alejandro Cabrera deja Estudiantes de Río Cuarto y jugará en Banfield באתר Cba24n, ‏ 20 באוגוסט 2020 (בספרדית) Banfield compró a Alejandro Cabrera באתר tycsports, ‏ 26 בדצמבר 2021 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלחנדרו קבררה".
דניאל (שיר של אילנית)

"דניאל" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1976 חברת התקליטים הד ארצי, והוא נכלל כרצועה התשיעית באלבומה ה-12 של הזמרת, תקליט מס' 20 במקצב ברזילאי ובשירים נבחרים. "דניאל" נכתב והולחן על ידי יובב כץ, והופק על ידי מתי כספי. הוא מושר על ידי הדוברת, ככל הנראה אמו או חברתו הטובה של הילד דניאל המנוח. העלילה מתרחשת בעונת האביב בגן פורח בו הדוברת מטיילת. חסרונו של דניאל מעפיל על האווירה האופטימית והשמחה של הגן, שכן השיר מסתיים בשאלות עצב כמו "האם אוכל כעץ שקד לפרוח שוב?". "דניאל" זכה להצלחה במצעדי הפזמונים השבועיים במדינת ישראל. במצעד של הגל הקל דורג במקום החמישי, ואילו בגלי צה"ל שהה ארבעה-עשר שבועות רצופים בדירוג, כשבשיאו הגיע למקום השלישי. מידע על היצירה "דניאל" באתר מיוזיק בריינז תקליט מס' 20 במקצב ברזילאי ובשירים נבחרים באתר סטריאו ומונו דניאל - אילנית, פזמונט
אדם רחוק

"אדם רחוק" הוא סינגל שהוקלט על ידי הזמרת הישראלית אילנית. את השיר הוציאה לאור בשנת 1976 חברת התקליטים הד ארצי, והוא נכלל כרצועה השביעית באלבומה ה-12 של הזמרת, תקליט מס' 20 במקצב ברזילאי ובשירים נבחרים. "אדם רחוק" נכתב על ידי אלי בכר ומשה בן שאול, והופק על ידי נתן כהן. הוא מתפרש על שלושה בתים, כשלאחר כל בית מבוצע פזמון. בסיום השיר מושר הפזמון פעם נוספת לאחר קטע מעבר. מסופר על אדם רחוק שחוזר אל חייה של הדוברת בשיר בהדרגה. תחילה הוא שואל לשלומה, אחר כך צילו נופל על שתי ידיה של אילנית ולבסוף שוב עוזב. "אדם רחוק" זכה להצלחה במצעדי הפזמונים השבועיים במדינת ישראל. במצעד של הגל הקל דורג במקום הרביעי, ואילו בגלי צה"ל שהה תשעה שבועות רצופים בדירוג, כשבשיאו הגיע למקום התשיעי. מידע על היצירה "אדם רחוק" באתר מיוזיק בריינז תקליט מס' 20 במקצב ברזילאי ובשירים נבחרים באתר סטריאו ומונו מילות השיר "אדם רחוק", באתר שירונט אדם רחוק - אילנית, פזמונט
סאג

סאג (באנגלית: Saag; באורייה: ଶାଗ) הוא מאכל הודי הנפוץ במדינות תת-היבשת ההודית. המאכל מורכב מתרד, זרעי חרדל, ברוקולי, עלי קולרד ותרד מלאבר הנטחנים או נקצצים דק ולהם מוסיפים גבינת צ'נה או בשר כבש. נהוג לאכול סאג בארוחת הצהריים ולהגיש אותו בליווי רוטי, נאן או מאקי קי רוטי. המאכל נחשב לנפוץ באזור אודישה אשר בצפון הודו ובמחוז פנג'אב בפקיסטן. חורשט סבזי פלאק פניר מדיה וקבצים בנושא סאג בוויקישיתוף מתכון להכנת סאג, באתר Allrecipes E. N. Anderson, Paul D. Buell, Darra Goldstein, Asian Cuisines: Food Culture from East Asia to Turkey and Afghanistan, Berkshire Publishing Group, 2018-04-30, ISBN 978-1-61472-846-7. (באנגלית) chefbrad, Saag Recipe (Indian, Pakistani spiced spinach), Whats4eats, ‏2008-06-22 (באנגלית) Sarson Ka Saag (Mustard green with spinach), North Indian Cooking by..Geeta Seth (באנגלית) Archana Doshi, Sarson Ka Saag Recipe - Classic North Indian Saag Recipe, Archana's Kitchen (באנגלית) Mariam Sodawater, Sarson Ka Saag Pakistani, Recipe52.com, ‏2021-03-08 (באנגלית אמריקאית)
לואיס צ'אווס

לואיס גרארדו צ'אווס מגאז'ון (בספרדית: Luis Gerardo Chávez Magallón; נולד ב-15 בינואר 1996) הוא כדורגלן מקסיקני המשחק בעמדת הקשר בדינמו מוסקבה מליגת העל הרוסית ובנבחרת מקסיקו. צ'אווס גדל במחלקות הנוער של פצ'וקה ובגיל 16 הצטרף לזו של טיחואנה. ב-19 ביולי 2014 ערך את הופעת הבכורה שלו בקבוצה הבוגרת במשחק נגד פואבלה. ב-20 בינואר 2016 הבקיע את שערו הראשון בקבוצה במשחק הגביע נגד מורסילאגוס. במהלך עונת 2019 צ'אווס חזר לפצ'וקה. ב-27 ביולי ערך את הופעת הבכורה שלו בקבוצה במשחק בליגה וראקרוס. זכה עם המועדון בליגת האפרטורה בשנת 2022. ב-28 באפריל 2022 צ'אווס ערך את הופעת הבכורה שלו בנבחרת מקסיקו במשחק ידידות נגד גואטמלה. באותה שנה השתתף עם הנבחרת במונדיאל 2022 ואף כבש את שער הבכורה שלו בנבחרת במסגרת המונדיאל בניצחון 1-2 נגד ערב הסעודית. שנה לאחר מכן השתתף עם הנבחרת בגביע הזהב 2023. נכלל בסגל נבחרת מקסיקו לטורניר קופה אמריקה 2024. פצ'וקה ליגת העל המקסיקנית: אפרטורה 2022 נבחרת מקסיקו גביע הזהב של CONCACAF: גביע הזהב 2023 מדיה וקבצים בנושא לואיס צ'אווס בוויקישיתוף לואיס צ'אווס, ברשת החברתית אינסטגרם לואיס צ'אווס, באתר Transfermarkt לואיס צ'אווס, באתר Soccerway לואיס צ'אווס, באתר WorldFootball.net לואיס צ'אווס, באתר National Football Teams לואיס צ'אווס, באתר FootballDatabase.eu ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
סולו? הופעה פומבית

"סולו? הופעה פומבית" הוא אלבום האולפן ה-11 של הזמרת הישראלית אילנית. את האלבום הוציאה לאור בשנת 1976 חברת התקליטים הד ארצי. הוצאתו באה לאחר האלבום טיול לילי ושירים אחרים שאני אוהבת, שנכשל מבחינה מסחרית. הפעם הצליחה אילנית להכניס שתיים מרשימת הרצועות למצעדי הפזמונים השבועיים בישראל: "כך היה כך יהיה" ו"הכרתי פעם איש". מידע על האלבום סולו? הופעה פומבית באתר MusicBrainz סולו? הופעה פומבית באתר סטריאו ומונו
צג יעד

צג יעד (או: צג תחבורה) הוא צג הנמצא בחלקו הקדמי, הצדדי או האחורי של אמצעי תחבורה ציבורית, כמו אוטובוס, רכבת נוסעים או רכבת קלה. צג זה מציג את מספר הקו ואת יעדו. הצג הראשי, הנמצא בקדמת האוטובוס, ממוקם על החלק העליון (או מעל) השמשה הקדמית. נוסף להם, ישנו צג פנימי ראשי בכל אוטובוס, המראה את שם התחנה הבאה, ולפעמים גם את מרחקה. צורת הצגים, שפתם, ומיקומם הוא דבר משתנה, המושפע מגורמים של חברת התחבורה, מיקום ומדינה. ברוב הצגים השפות יהיו השפה המקומית והאנגלית. בהרבה מקרים, ישנם הבדלים משמעותיים בין שעת ההגעה המוצגת בצגים לבין שעת ההגעה באפליקציות ניווט שונות, כדוגמת מוביט. בישראל נהוגה הצגת מספר הקו על הצג הקדמי בצד ימין, ומשמאלו תוצג תחנת היעד. מצב זה גם נהוג בצג הצדדי של כלי התחבורה. הצג האחורי בישראל יציג רק את מספר הקו, ללא כיוונו. הצג הפנימי הראשי בכלי התחבורה בארץ מראה את שם התחנה הבאה, ומתחלף, כמו כל צגי הכלי, בשלוש שפות שונות: עברית, אנגלית וערבית. בישראל ישנו צג נוסף, הנמצא בחלק מהאוטובוסים, וממוקם מול הדלתות האחוריות ומראה מספר תחנות קרובות, זמני הגעה אליהן, תחנת יעד, ומספר קו. צורת הצגים והמבנה שלהם דומים ועקביים מאוד בכל רחבי מדינת ישראל, כאשר אחד ההבדלים המשמעותיים ביניהם הוא הצגת מרחק על הצג הפנימי הראשי באוטובוסים הנוסעים מרחקים גדולים יחסית בין תחנה לתחנה. כמה סוגים שונים של טכנולוגיות משמשים את הצגים, הנפוצים שבהם טכנולוגיות LED ו-LCD. בחוק אמריקאים עם מוגבלויות משנת 1990 (אנ') נקבעו הגדרות חובה לצגים אלה, כמו הגובה והרוחב שלהם. טכנולוגיות נוספות הנמצאות בשימוש רחב הן שלטים מתחלפים ושלטי פלסטיק. מדיה וקבצים בנושא צג יעד בוויקישיתוף Destination and route signs (באנגלית)